**Prof. MUDr. Lukáš Plank, CSc.**

**Hlavný odborník MZ SR pre odbor Patologická anatómia**

ÚPA JLF UK a UNM

Kollárova 2, 036 59 Martin

+43-4133002,**plank@jfmed.uniba.sk**

Metodický pokyn Hlavného odborníka (ďalej HO) MZ SR

pre odbor patologická anatómia č. 01/2017:

**Zasielanie e-hlásení bioptickej diagnostiky malígnych nádorových ochorení a prekanceróz**

**do Národného onkologického registra (ďalej NOR)**

**Národného centra zdravotníckych informácií (ďalej NCZI) SR**

**Všetkým pracoviskám odboru patologická anatómia v SR**

**Vážené kolegyne a kolegovia,**

v zmysle platných legislatívnych noriem (vrát. Zákona č. 153/2013 Z.z. o národnom zdravotníckom informačnom systéme a i.) sú pracoviská nášho odboru povinné s účinnosťou od 1.1.2014 zasielať hlásenia o histopatologickej/cytologickej diagnostike onkologických ochorení podľa odporučených zoznamov diagnóz MKCH-10 priamo do NOR-u.

Po období jednania s poverenými pracovníkmi NCZI a diskusiách na pôde Slovenskej spoločnosti patológov SLS a Slovenskej divízie IAP a ich zvolených orgánov sme dospeli konečne k prijateľnému spôsobu zasielania týchto hlásení bez potreby vypisovania papierových formulárov každého pacienta (podrobnosti viď informácie HO a Výboru SSP, resp. IAP na novembrovom bioptickom seminári 2016 v Lúčkach).

**Týmto žiadam všetky pracoviská nášho odboru posielať hlásenia do NOR-u nasledovne:**

1. **„on-line“ -** **vždy** **na začiatku kalendárneho mesiaca odoslaním príslušných jednomesačných údajov za predošlý mesiac:** v aktuálnom termíne (odporúčam hneď po uzávierke pre ZP) – návod viď nižšie,
2. **retrospektívne**, **za roky 2014, 2015, 2016:** odporúčam generovať príslušné súbory po jednom až troch mesiacoch – podľa veľkosti súborov aby kapacitne mohli prejsť ako príloha mailu a splniť si túto povinnosť čím skôr – postup tvorby súboru je rovnaký, ako v 1.

**A/ pre pracoviská používajúce informačný systém CONAPAT** (CONA s.r.o, Košice):

V systéme CONA:

* otvoriť základnú tabuľku CONA a v nej stĺpec ZOSTAVY, v ňom otvoriť druhý riadok zdola a otvoriť „Hlásenie do NOR“,
* vyroluje tabuľka, v ktorej sú už nahraté zoznamy príslušných hláseniu podliehajúcich diagnóz (všetky kategórie C a vybrané kategórie D a N),
* pod ňou sú dve okienka, v nich zadať prvý až posledný deň v mesiaci daného roka, pod tým odklepnúť „Vrátane nálezu“ a potom stlačiť tlačítko „Exportovať“,
* vytvorí sa súbor vo formáte Excel, ten uložiť v PC na vybrané miesto s vami vybraným označením (napr. ÚPA MT január 2017.xls, resp. xlsx podľa operačného systému, ktorý máte nahratý).

Následne otvoriť daný súbor v Exceli, v ľavom stĺpci pokynov (pod otvoriť) je pod rubrikou tlačiť rubrika „Pripraviť“, odklepnúť, vyroluje menu a v ňom odklepnúť „šifrovať“, v systéme WinRar Vás to požiada (opakovane dva krát za sebou) o vloženie hesla (vytvorte si vlastné heslo pre vaše pracovisko), uložte a zavrite, súbor je zaheslovaný v zmysle ochrany osobných údajov.

***Takto vygenerovaný zašifrovaný excelovský súbor odošlite na e-adresu špecialistu-štatistika NOR NCZI p. mgr. Petra Mézeša***: Peter.Mezes@nczisk.sk

Pochopiteľne musíte s ním odkomunikovať aj Vaše heslo, aby on obdržaný súbor mohol otvoriť a ďalej spracovať.

Odporúčam vytlačiť si a odkladať kópiu mailom odoslaného hlásenia pre Váš archív ako potvrdenie o odoslaní, prípadne si vyžiadať potvrdenie o doručení mailu známym spôsobom.

*Týmto vyjadrujem poďakovanie p. Draveckému z firmy CONA za spoluprácu. Podľa jeho informácie by v každom PC pracoviska, na ktorom sa robia uzávierky pre ZP, malo byť aktivované tlačítko Hlásenie do NOR. Ak tomu tak nie je, kontaktujte ho priamo.*

*Súčasne upozorňujem, že tvorba hlásení je možná len v prostredí PC s novšími operačnými systémami.*

**B/ pre pracoviská používajúce iné informačné systémy:**

Ako sme konštatovali na seminári v Lúčkach, máte postupovať rovnako podľa dohody s IT špecialistom IT firmy, ktorej software používate.

V Martine, 20.01.2017 Lukáš Plank